Poštovane ravnateljice i ravnatelji,

zahvaljujemo vam što ste potaknuli učenike i nastavnike na sudjelovanje u provedbi projekta *Pisanje probnog online eseja iz Hrvatskog jezika*.

Nadamo se da će učenicima povratna informacija o eseju koji će napisati biti od pomoći za daljnje pripreme za ispit državne mature. Također se nadamo i da će nastavnici prolazeći kroz edukacije i ocjenjivanje eseja steći dodatna znanja i vještine koje će im biti od pomoći u daljnjem radu.

Probni *online* esej piše se u utorak 12. svibnja u 10 sati. Pristup pisanju eseja učenici će ostvariti otvaranjem ove [poveznice](https://cn1-loomen.carnet.hr/).

Na navedenu poveznicu učenici se trebaju spojiti svojim AAI korisničkim podatcima. S prijavama na sustav treba započeti već od 9 sati.

Do 10 sati učenici će imati vremena za čitanje uputa o načinu pisanja *online* eseja, a točno u 10 sati dozvolit će im se otvaranje esejskog zadatka i njegovo rješavanje.

Nastavnici koji su se prijavili za ocjenjivanje na forumu i elektroničkom poštom će dobiti informacije o sljedećoj edukaciji, kao i upute za *online* ocjenjivanje.

**Prijave za nastavnike Hrvatskog jezika za sudjelovanje u projektu *Pisanje probnog* online *eseja iz Hrvatskog jezika* otvorene su još tijekom ovoga tjedna.**

**Molimo vas da potaknete nastavnike na ocjenjivanje probnog *online* eseja. Nastavnici se mogu prijaviti za sudjelovanje preko ove** [**poveznice**](https://cn1-loomen.carnet.hr/course/view.php?id=3)**.**

Za ocjenjivanje probnog eseja Ministarstvo će nastavnicima izdati potvrdu o sudjelovanju i doprinosu realizaciji rezultata projekta na državnoj razini koja se može koristiti sukladno *Pravilniku o napredovanju učitelja, nastavnika, stručnih suradnika i ravnatelja u osnovnim i srednjim školama i učeničkim domovima*.

Molimo vas da proslijedite navedene informacije učenicima i nastavnicima koji su se prijavili za sudjelovanje, hvala.

Ministarstvo znanosti i obrazovanja

Nacionalni centar za vanjsko vrednovanja obrazovanja

Hrvatska akademska i istraživačka mreža – CARNET